**Ministru kabineta noteikumu projekta „** **Prasības transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšanai” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Prasības transporta enerģijas aprites cikla siltumnīcefekta gāzu emisiju samazinājuma aprēķināšanai” (turpmāk – Noteikumu projekts) izstrādāts, izpildot likuma “Par piesārņojumu” 55.panta sestās daļas 1., 2., 3. un 4.punktā doto deleģējumu, nosakot kārtību, kādā aprēķina transporta enerģijas aprites cikla siltumnīcefekta gāzu (turpmāk – SEG) emisiju daudzumu un to samazinājumu, veicamos pasākumus transporta enerģijas aprites cikla augšposma emisiju samazinājuma panākšanai, kārtību, kādā degvielas piegādātājs sniedz datus par transporta enerģijas aprites cikla SEG emisiju intensitāti, kā arī degvielas piegādātāja ziņojuma veidlapas paraugu un ziņojuma pārbaudes kārtību, kā arī informācijas aprites kārtību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 3. maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā rīcības plāna (turpmāk – Rīcības plāns) 4.1.apakšpunkts.Likuma “Par piesārņojumu” 55.panta sestās daļas 1., 2., 3. un 4.punkts, kurā iekļauts deleģējumu Ministru kabinetam izdot noteikumus, pilnībā ieviešot Padomes 2015. gada 20. aprīļa Direktīvas Nr. 2015/652, ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti (turpmāk – Direktīva Nr.2015/652/ES) nosacījumus un aprēķina metodes.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā rīcības plāna (turpmāk – Rīcības plāns) 4.1. apakšpunktā paredzēts izstrādāt tautsaimniecības attīstības un sabiedrības interesēm atbilstošu klimata politiku, sasniegt Latvijai saistošus klimata politikas mērķus, nosakot ekonomiski pamatotus un uz mērķi fokusētus siltumnīcefekta gāzu emisijas samazinošus pasākumus (sabalansējot izmaksas un ieguvumus nozaru – enerģētika, lauksaimniecība, transports un rūpniecība – dalījumā). Dotā uzdevuma izpildei, lai īstenotu ES likumdošanā un Parīzes nolīgumā noteikto un nodrošinātu Latvijas pāreju uz oglekļa mazietilpīgu un pret klimata pārmaiņām noturīgu attīstību, citstarp paredzēts nodrošināt ikgadējo Latvijai saistošo mērķu siltumnīcefekta gāzu emisiju samazināšanai un oglekļa dioksīda piesaistei izpildi, nepieciešamības gadījumā ieviešot ekonomiski pamatotus un uz mērķu sasniegšanu vērstus papildu pasākumus. Lai Latvijas Republikas tiesību aktos pārņemtu Eiropas Parlamenta un Padomes 2009. gada 23. aprīļa Direktīvu Nr. 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK (turpmāk – Direktīva Nr. 2009/30/EK) un konkrētāk ‑ šajā direktīvā izteiktās Eiropas Parlamenta un Padomes 1998. gada 13. oktobra Direktīvas 98/70/EEK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (turpmāk – direktīva Nr. 98/70/EK) **7.a panta** prasības, 2018.gada 6.amrtā spēkā stājoties grozījumiem Likumā “Par piesārņojumu”, papildinot Likuma “Par piesārņojumu” ar 55. un 56.pantu, tika noteikts degvielas piegādātājiem pienākums attiecībā uz 2020.gadā sasniedzamo aprites cikla SEG emisiju samazināšanu un ziņošanu par Latvijā galapatēriņam piegādātās degvielas un enerģijas daudzumu un siltumnīcefekta gāzu intensitāti galapatēriņam piegādātajā degvielā.Ar Direktīvu Nr.2015/652/ES noteiktā metode SEG transporta enerģijai aprēķināšanai, tai skaitā SEG samazināšanai, ir ietverta Eiropas Vides aģentūras (*European Environment Agency (EEA)*) partnera Eiropas Vides informācijas un novērošanas tīkla (*The European environment information and observation network (Eionet)* izstrādātajā un uzturētajā instrumentā *MS Excel* dokumenta veidā <http://cdr.eionet.europa.eu/help/fqd>, kas ir publiski pieejams un izmantojams Direktīvas Nr.2015/562/ES ietvaros veicamās ziņošanas prasību izpildei (turpmāk – EIONET instruments).Tādēļ lielā mērā no Direktīvas Nr.2015/652/2015 izrietošās prasības ir nepārprotamas un jau ietvertas EIONET instrumentā, nepastāvot nepieciešamībai ES dalībvalstīm izstrādāt atsevišķas SEG aprēķināšanas prasības. Lai arī Latvijā, Noteikumu projektā nav ietvērusi tiešu atsauci uz EIONET instrumentu (kā to izvēlējās īstenot Igaunija), samazinot gan administratīvo slogu, gan izmaksas, kas rastos, ja Latvija izstrādātu atsevišķu instrumentu, Noteikumu projekts paredz EIONET rīka izmantošanu.No Padomes 2015. gada 20. aprīļa Direktīvas Nr.2015/652, ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti (turpmāk – Direktīva Nr.2015/652/ES) 5.panta 1.punkta secināms, ka Latvijai katru gadu līdz 31.augustam kopā ar degvielas kvalitātes ziņojuma iesniegšanu Eiropas Komisijā (izriet no Direktīvas 98/70/EK 8.panta 3.punkta) jāiesniedz Eiropas Komisijā arī ziņojums, kura iesniegšana paredzēta Likuma “Par piesārņojuma” 55.panta piektā daļā un šajā Noteikumu projektā.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekta redakcijas izstrādē piedalījās Vides aizsardzības reģionālā ministrija un Valsts Vides dienests, kā arī Latvijas Degvielas tirgotāju asociācija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs visus Latvijas degvielas piegādātājus.  |
| 2. | Tiesiskā regulējuma ietekme uz tautsaimniecību un administratīvo slogu | Ar Noteikumu projektu tiek palielināts degvielas piegādātājiem iesniedzamo datu apjoms valsts iestādēm. Samazināts administratīvais slogs paredzēts uzņēmumiem, kas atbilst mazo un vidējo uzņēmumu definīcijai. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2009. gada 23. aprīļa Direktīvas 2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK (Oficiālais Vēstnesis L 140, 05.06.2009, 88.-113.lpp.)Eiropas Parlamenta un Padomes 1998. gada 13. oktobra Direktīva 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (Oficiālais Vēstnesis L 350, 28.12.1998, 58.-68. lpp.) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2015/652/ES 1.pants  | Projekta 3.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| Direktīvas 2015/652/ES 2.panta 1.punkts | Likuma “Par piesārņojumu” 1.panta 23.punkts | Ieviests pilnībā.  | Projekts nesatur stingrākas prasības nekā attiecīgais ES tiesību akts. |
| Direktīvas 2015/652/ES 2.panta 2.-5.punkts | Projekts 2.punkts |  |  |
| Direktīvas 2015/652/ES 3.pants | Likums “Par piesārņojumu” 55.pants;*Papildus:*Projekta 4.,10.,11., 12., 13.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| Direktīvas 2015/652/ES 4.pants | Projekta 2.punkta 2.3.apakšpunkts, 2.pielikums | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| Direktīvas 2015/652/ES 5.pants | Likums “Par piesārņojumu” 55.panta piektā daļa;Papildus:Projekta 5., 6., 7., 10. un 14., 15.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| Direktīvas 2015/652/ES 6.pants | Likuma “Par piesārņojumu” 56.pants; | Ieviests pilnībā.  | Projekts nesatur stingrākas prasības nekā attiecīgais ES tiesību akts. |
| Direktīvas 2015/652/ESI pielikuma 1.daļas 1.-2.punkts | Projekta 12.1.-12.3.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| Direktīvas 2015/652/ESI pielikuma 2.daļas 1.-4.punkts | Projekta 14.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| Direktīvas 2015/652/ESI pielikuma 1.daļas 3.punkts, 2.daļa, 2.daļas 5.punkts | Projekta 1.pielikums | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| Direktīvas 2015/652/ESII pielikums | Projekta 2.pielikums | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| Direktīvas 2015/652/ESIII pielikums | Projekta 3.pielikums | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augustanoteikumu Nr.970 “Sabiedrības līdzdalības kārtība attīstības plānošanas procesā” 5.punktu tiks nodrošināta atbilstoša sabiedrības līdzdalība. Vienlaikus par likumprojekta izstrādi ir informēts gan Valsts vides dienests, gan Latvijas degvielas tirgotāju asociācija. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Papildu cilvēkresursi nav nepieciešami, jaunas institūcijas netiek veidotas, kā arī netiek likvidētas esošās. |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Valsts sekretārs Ē.Eglītis